Rapperswil-Jona
Rapperswil-Jona on kaupunki Sveitsissä, St. Gallenin kantonissa. Kaupungissa on vajaat 30 000 asukasta, ja se on asukasluvultaan kantonin toiseksi suurin kaupunki. Kaupunki muodostui vuonna 2007 Rapperswilin ja Jonan kuntien yhdistyessä.
Kipari
Kipari on vaara ja näköalapaikka Rautavaaralla, Pohjois-Savossa. Kiparinmäen lakiosat ovat yhdessä viereisen Paljakan kanssa luokiteltu arvokkaaksi kallioalueeksi. Sieltä on näköalat alhaalla levittäytyvälle Keyritynjärvelle. Lakialueella kasvaa myös käkkyrämäntyjä.
Kiparilla on näköalatorni, kota 12 henkilölle, pieni puuliiteri ja puucee. Sijainti Lat:63,4346 Lon:28,2912
Näköalatorni soveltuu myös lintujen Bongaukseen. Osoitteella Kiparintie 738 Lat:63,4373 Lon:28,3014 on pysäköintialue. Pysäköintialueen läntisestä kulmasta lähtee vanha kelkkareitti mäelle jonka laki on 274m merenpinnasta. 
Kiparilla oli luonnonkelkkarata, jolla harrastettiin ohjaskelkkailua. Rata rakennettiin vuonna 1989 ja purettiin huonokuntoisena vuonna 2013. Radalla järjestettiin luonnonratakelkkailun maailmanmestaruuskilpailut vuonna 1998.